<classify> MFANYABIASHARA Mohammed Dewji ameahidi kutoa shilingi milioni 100- kwa timu ya Taifa ya Tanzania bara Kilimanjaro Stars na bodaboda moja kwa kila mchezaji endapo timu hiyo itatwaa taji la michuano ya cecafa nchini Uganda.Ametoa ahadi hiyo alipoitembelea kambi ya Kilimanjaro Stars nchini Uganda.Unajua kila mtu kwa bahati mbaya kwenye mpira unahitaji ushindi, na tunataka tufanikiwe kwa hiyo nawatakia kila la heri na tutoe jasho na tu-fight kila mechi ambayo iko mbele yetuamesema Dewji.Kilimanjaro Stars leo itakuwa na kibarua kingine kigumu cha kutafuta pointi tatu dhidi ya wenzao Zanzibar, Zanzibar Heroes katika mchezo wa pili utakaochezwa kwenye Uwanja wa KCCA, Kampala katika muendelezo wa michuano ya Cecafa.Kilimanjaro Stars wanahitaji ushindi baada ya kufungwa na bingwa mtetezi, Kenya Harambee Stars bao 1-0 kwenye mchezo wa ufunguzi wakati Zanzibar Heroes nao wanahitaji ushindi kufuatia sare ya bao 1-1 dhidi ya Sudan katika mchezo wao Kilimanjaro Stars katika michuano hiyo ya Baraza la Vyama vya Soka vya Afrika Mashariki na Kati Cecafa hadi sasa inashika mkia katika kundi lake ikiwa haina pointi huku Kenya ikiongoza kwa pointi tatu akifuatiwa na Sudan na Zanzibar wenye pointi moja baada ya kupata sare.Mashabiki wengi wanasema Zanzibar inaweza kuibuka na ushindi kulingana na ubora wa kikosi chao lakini mchezo huo utakuwa na ushindani kwa sababu timu zote zina wachezaji wanaojuana kwani wachezaji 14 wa Zanzibar wanacheza katika klabu za Tanzania Bara.Licha ya wachezaji kufahamiana katika michuano iliyopita mwaka juzi Zanzibar Heroes iliifunga Tanzania Bara kwa mabao 2-1 pia ilicheza fainali na Kenya na kupoteza kwa penalti 3-2 baada ya sare ya 2-2 katika muda wa kawaida.Kocha wa Kilimanjaro Stars, Juma Mgunda alisema mchezo dhidi ya Zanzibar ni mechi ngumu ila wamejipanga kuhakikisha wanapata ushindi ili kujiweka katika nafasi nzuri ya kufuzu nusu fainali.Tumejifunza kilichosababisha kupoteza mchezo dhidi ya Kenya na wachezaji wanaelewa mchezo wa kesho leo Watanzania wanahitaji nini hivyo kwa uwezo wa Allah tutajitahidi kuhakikisha tunapata ushindi na Watanzania wasikate tama, alisema Mgunda.Nahodha wa timu hiyo Aishi Manula amesema wana matumaini ya kusonga mbele hivyo kupoteza mchezo uliopita hakuwezi kuwakatisha tama ya kuendelea kupambana.Aliongeza matarajio yao makubwa ni kuhakikisha wanavuna pointi sita wakianza na Zanzibar pamoja na kwamba wanatimu nzuri lakini wataingia wakiwa hawana cha kupoteza zaidi ya kutaka pointi tatu.Tunacheza na Zanzibar tunajua wana kikosi kizuri lakini tunahitaji pointi tatu ili kujiweka katika nafasi nzuri ya kusonga mbele katika hatua ya nusu fainali, alisema Manula.Zanzibar itamkosa Ibrahim Hilika ambaye alioneshwa kadi nyekundu katika mchezo dhidi ya Sudan lakini kocha Hemed Morocco alisema kukosekana kwake hakuna pengo kwa sababu ana kikosi kipana.Mchezo mwingine Kenya watavaana na Sudan katika mchezo wa utangulizi utakaochezwa kwenye uwanja huo. Katika mchezo uliochezwa jana mchana Eritrea iliifunga Burundi kwa bao 1- 0 lililofungwa na Robel Kindane dakika ya 45.  <topic>: michezo 